104. Անհատական հաշիվը յուրաքանչյուր ֆիզիկական անձի` տեղեկատվական բազայում ներառված անհատական տվյալների ամբողջությունն է: Անհատական հաշիվ բացում է հարկային մարմինը` հարկային գործակալ հանդիսացող գործատուի կողմից ներկայացված գրանցման հայտի հիման վրա, կամ՝ անհատ ձեռնարկատիրոջ, նոտարի, ինքնազբաղված անձի՝ հարկային հաշվառման կանգնելու հիման վրա, կամ՝ մասնակիցների ռեեստրը վարողի կողմից հարկային մարմնին ներկայացված՝ պարտադիր կուտակային կենսաթոշակային համակարգին կամավորության սկզբունքով անձի միանալու մասին որոշման վերաբերյալ տեղեկատվության հիման վրա, կամ՝ օրենքով սահմանված կարգով հարկային գործակալի պարտականություններից ազատված գործատուների վարձու աշխատողի հարկային հաշվառման կանգնելու հիման վրա: Անհատական հաշիվ բացելու կարգը սահմանում է հարկային մարմինը: